open-index/open-wikipedia-markdown huggingface dataset:
Veikko Pitkämäki

**Veikko Valdemar Pitkämäki** (14. syyskuuta 1926 Sahalahti – 29. toukokuuta 1982 Kuhmalahti) oli suomalainen kirjailija. Pitkämäki on julkaissut kolmiosaisen raivaajasarjan  korpikirjailija "Eetu Rauhalasta",
joka kertoo asutustilallisen arjesta ja pienen kylän pahansuopaisuuden ilmapiiristä.

## Teoksia
* *Ääni korvesta : Rauhalasta tulee asutustilallinen*, Tekijä, Ristakallio, Pajula 1966
* *Ihana välipala*, romaani, kuvat Lea Pitkämäki. Tekijä, Orivesi 1967
* *Raivaajan kirot*,  Gummerus 1971. 
* *... ken itse sit ei hanki*, Orivesi 1974
* *Punatulkun pesä*, tv-näytelmä. 1974

## Lähteet
* 

### Viitteet
Gryllos (Plutarkhos)

**Gryllos** eli **Järjettömien eläinten järjenkäytöstä** (; ) on Plutarkhoksen *[[Moralia]]*-kokoelmaan (kirja XII, 67) kuuluva humoristinen dialogi, joka käsittelee eläinten henkisiä kykyjä sekä vertailee ihmisiä ja eläimiä hyveen suhteen.

## Sisältö

Plutarkhoksen dialogi käsittää yhdeksän lukua. Se on mahdollisesti Plutarkhoksen nuoruudentyö, mutta jotkut ovat myös epäilleet sen aitoutta. Tekstissä on jonkin verran aukkokohtia, ja se päättyy yht’äkkisesti. 

Dialogi sijoittuu Kirken saarelle. Siinä keskustelevat Odysseus sekä hänen miehistöönsä kuuluva Gryllos, jonka Kirke on noitunut siaksi muun miehistön tavoin. Odysseus haluaisi palata kotiin, mutta Kirken mukaan siat ovat haluttomia lähtemään. Kirke valitsee Grylloksen miehistön puhemieheksi. Gryllos selittää, että miehistö valitsee mieluummin eläimen muodon kuin kotiinpaluun. Sen mukaan eläimillä on suurempi luonnollinen kyky hyveeseen kuin ihmisillä. Gryllos antaa useita esimerkkejä erilaisista hyveistä, kuten rohkeus ja kohtuus. Lisäksi se kuvaa eläinten ihanteellista yksinkertaista elämää, jonka niiden aistit ja äly mahdollistavat.

Teos kritisoi näin näkemystä, jonka mukaan ainoastaan kieltä ja retoriikkaa painottava *[[paideia]]* mahdollistaa älyllisyyden ja kulttuurin. Näin siinä voidaan nähdä kyynistä virettä, joka suuntautuu samalla stoalaisia ja epikurolaisia vastaan.

Sian nimi Gryllos () on sanaleikki, joka viittaa toisaalta onomatopoeettisesti sikojen ääntelyyn, toisaalta tietynlaiseen samannimiseen vulgaariksi kuvattuun egyptiläiseen tanssiin () ja edelleen samannimiseen karikatyyriseen maalaustyyliin.

Plutarkhos käsitteli eläinten henkisiä kykyjä myös tutkielmissaan *[[Lihansyönnistä]]* (*De esu carnium*) ja *[[Eläinten älykkyydestä|Eläinten älykkyydestä]]* (*De sollertia animalium*).

## Lähteet

## Kirjallisuutta
### Suomennos

* Plutarkhos: *Gryllos*. Teoksessa 

### Muita käännöksiä ja tekstilaitoksia

* Plutarch: *Beasts Are Rational*. Teoksessa  Kreikankielinen alkuteksti ja englanninkielinen käännös.

## Aiheesta muualla

* Plutarch: Gryllus
Freddie Spencer

**Frederick "Freddie" Burdette Spencer** (s. 20. joulukuuta 1961 Shreveport, Louisiana) on kilpauransa lopettanut yhdysvaltalainen ratamoottoripyöräilijä. Hän on lajin kolminkertainen maailmanmestari. Spencer voitti 250-kuutioisten MM-sarjan vuonna 1985 ja 500-kuutioisten MM-sarjan vuosina 1983 ja 1985. Spencer teki historiaa voittamalla 250- ja 500cc -luokkien maailmanmestaruudet samana vuonna. Kukaan muu ei ole pystynyt vastaavaan. Hän oli 500-kuutioisten nuorin osakilpailuvoittaja ja nuorin maailmanmestari, kunnes espanjalainen Marc Márquez rikkoi molemmat ennätykset vuonna 2013.

## Ura
Freddie Spencer, lempinimeltään *Fast Freddie* aloitti moottoripyöräilyuransa sorakisoissa. Ensimmäisen kerran hän kilpaili 5-vuotiaana. Ratakisaan Spencer osallistui ensimmäisen kerran vuonna 1972 11-vuotiaana 100-kuutioisella Yamahalla. Ammattilaiseksi hän siirtyi vuonna 1978. Spencer voitti USA:n Superbike -sarjan osakilpailun alle 19-vuotiaana ja on nuorin osakilpailuvoittaja. Vuosina 1980 ja 1981 hän osallistui villillä kortilla kahteen MotoGP-osakilpailuun, mutta ei päässyt kummallakaan kertaa maaliin. Ensimmäisen täyden MM-sarjan Spencer kiersi kaudella 1982, jolloin hän voitti ensimmäisen MM-osakilpailunsa alle 21-vuotiaana ja oli kokonaispisteissä kolmas. Seuraavalla kaudella Spencer voitti uransa ensimmäisen maailmanmestaruuden alle 22-vuotiaana. Hän voitti maanmiehensä Kenny Robertsin kahdella pisteellä. Kaudella 1984 Spencer voitti viisi osakilpailua ja oli kerran toinen, mutta niin monta osakilpailua jäi väliin, että hän oli kokonaispisteissä vasta neljäs. Freddie Spencerin paras kausi oli 1985 jolloin hän voitti sensaatiomaisesti sekä 250-kuutioisten että 500-kuutioisten maailmanmestaruudet. Hän voitti molemmissa luokissa seitsemän osakilpailua ja oli yhteensä 18 kertaa palkintopallilla. Spencer voitti viisi kertaa osakilpailun samana päivänä molemmissa sarjoissa.

Tuplamestaruuskauden jälkeen Spencer kärsi loukkaantumisista eikä saanut enää palkintopallisijoituksia. Hän ajoi seuraavan kerran täyden MM-sarjan vasta kaudella 1989, joka jäi myös viimeiseksi. Spencer ajoi vielä kaudella 1993 kolme osakilpailua ja lopetti sitten MotoGP-uransa. Yhdysvaltain Superbike-sarjassa hän ajoi vielä muutamia osakilpailuja ja päätti kilpauransa lopullisesti kaudella 1996.

Kilpauran jälkeen Freddie Spencer on toiminut televisiossa moottoripyöräkilpailujen asiantuntijakommentaattorina. Hän on myös pitänyt ajokoulua Las Vegasissa vuodesta 1997 lähtien.

## Saavutukset
### 250cc-luokka
*Maailmanmestari 1985
*7 osakilpailuvoittoa ja 1 kakkossija
*Yhdysvaltain mestari 1979

### 500cc-luokka
*Maailmanmestari 1983 ja 1985
*MM-sarjan kolmas 1982
*20 osakilpailuvoittoa, 9 kakkossijaa ja 2 kolmossijaa

### Superbike
*Yhdysvaltain mestaruussarjan toinen 1981
*Yhdysvaltain mestaruussarjan kolmas 1979 ja 1980

### Muuta
*Yhdysvaltain moottoriurheilun Hall of Fame 2001
*Yhdysvaltain moottoripyöräilyn Hall of Fame 1999
*Yhdysvaltain moottoripyöräilyliiton (AMA) vuoden ammattilaisurheilija 1983 ja 1985

## Lähteet

## Aiheesta muualla
Vaihdantatalous

**Vaihdantatalous** tarkoittaa järjestelmää, jossa erikoistutaan tarvittavien hyödykkeiden aikaansaamiseksi. Talous perustuu vaihdantaan, ja siinä voidaan käyttää rahaa tai vaihtaa hyödykkeitä.

Vaihdantataloutta edeltää omavaraistalous. Kun omavaraistalouksien välillä syntyy erikoistumista ja vaihdantaa, alkaa kehitys kohti monimutkaista vaihdantataloutta. Aluksi käytiin vaihtokauppaa, mutta kehittyneessä vaihdantataloudessa on erikoistuttu ja käytetään rahaa vaihdannan välineenä.

## Katso myös
* Markkinatalous

## Lähteet
Cennino Cennini

**Cennino d'Andrea Cennini** (noin 1370&ndash;1440) oli italialainen taidemaalari. Cennini tunnetaan kirjoittamastaan taiteilijan oppaasta *Il libro dell'arte*, joka on ilmestynyt suomeksi nimellä *Kirja maalaustaiteesta*.

Agnolo Gaddin oppilaana ollut Cennini sai vaikutteita myös Giottolta. Hän syntyi Colle Val d'Elsassa Toscanassa.

*Kirja maalaustaiteesta* on kirjoitettu 1400-luvun alkupuolella. Kirjassa kerrotaan pigmenteistä, siveltimistä, munatemperasta sekä  seinä- ja taulumaalauksesta. Siinä annetaan myös maalausteknisiä vinkkejä, neuvotaan alus- ja päällemaalauksen tekemistä kerrosmaalauksessa. Cennini käsittelee lyhyesti myös öljymaalausta. Myöhemmin Giorgio Vasari väitti, että  Jan van Eyck olisi keksinyt öljymaalauksen, vaikka jo Theophilus käsitteli aihetta oppaassaan vuonna 1125. 

Cennino Cenninin elämästä ei ole tarkkaa tietoa, ei myöskään siitä koska *Kirja maalaustaiteesta* on kirjoitettu. Kirja perustuu 1200-luvun lopun ja 1300-luvun keskivaiheen käytäntöihin. Oletetaan, että kirja on kirjoitettu 1300-luvulla, koska se ei tunne 1400-luvulla tehtyjä öljyvärikokeiluja.

## Julkaisut
*Cennino Cennini: *Kirja maalaustaiteesta*. Il Libro dell'Arte, o Trattato della Pittura. Suom. Sinikka Kallio. Kustannusosakeyhtiö Taide 1995. 

## Lähteet
*Encyclopaedia Britannica
*Cennini on art and imagination
Botlihin piiri

**Botlihin piiri** (, avaariksi Болъихъ район, *Bolih raion*) on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 640 neliökilometriä. Asukkaita on 52&nbsp;600 henkeä (vuonna 2009).

Botlihin piiri sijaitsee Dagestanin länsiosan vuoristoalueella Andijskoje Koisu -joen laaksossa. Se rajoittuu pohjoisessa Tšetšenian tasavaltaan, idässä Gumbetin ja Hunzahin piireihin, etelässä Ahvahin piiriin ja lännessä Tsumadan piiriin. 

Piiriin kuuluu 20 maalaiskuntaa: Alak, Andi, Ansalta, Ašali, Botlih, Gagatli, Godoberi, Heleturi, Kižani, Kvanhidatli, Miarso, Muni, Nižneje Inhelo, Rahata, Rikvani, Šodroda, Tando, Tloh, Tšanko ja Zilo. Hallinnollinen keskus on Botlihin kylä. Asutuskeskuksia on yhteensä 36.

Seudun kanta-asukkaita ovat andilaisia kieliä puhuvat andit, botlihit ja godoberit. Virallisesti heitä on pidetty avaareina.

Pääelinkeinoja ovat maanviljely, puutarhanhoito ja karjatalous. Teollisuutta edustaa maataloustuotteiden jalostus ja Botlihin radiotekninen tehdas.

Nähtävyyksiä ovat 1400–1500-luvulla rakennettu Munin kylän puolustustorni, Andijskoje Koisun ylittävä silta, Preobraženskin linnake Inhelon kylän lähellä, vanhat moskeijat ja asuinrakennukset.

Paikallislehtenä ilmestyy avaarinkielinen *Gudulli* (”Ystävyys”).

## Lähteet

## Aiheesta muualla
* Botlihin piirin sivusto
Profilointi

**Profilointi** on rikostutkimusta tukeva tutkimusmenetelmä, jonka tavoitteena on tehdä päätelmiä rikoksen tekotavasta tai rikospaikasta ja niiden perusteella tehdä arvioita tekijästä, hänen tavallisesta toimintatavastaan ja motiiveistaan. Sarjarikosten kohdalla profiloinnin tavoitteena on mahdollisimman pian katkaista rikosten toistuminen. Profiloinnissa voidaan käyttää asiantuntijoiden konsultaatiota, tutkimustiedon kokoamista ja tilastollista analyysiä. Profilointi on syntynyt poliisityön kokemuksen ja useiden rikostapausten pohjalta.

Profilointi perustuu siihen oletukseen, että rikoksentekijällä on jokin ominainen tekotapa. Se voi olla tietty murtautumiseen käytetty työkalu tai teossa käytetty kulkuväline, tietty esine varkauden kohteena, tai toistuva suojautumistapa tai tapa vahingoittaa uhria. Jotkut rikolliset lisäksi "allekirjoittavat" tekonsa tarkoituksellisesti tietyllä tavalla.

*Tekijäprofiloinnissa* pyritään päättelemään rikoksentekijän ominaisuuksia rikospaikkatietojen pohjalta. *Sarjoittaminen* on menetelmä, jolla pyritään tunnistamaan rikoksia, jotka ovat todennäköisesti saman tekijän tekemiä niissä ilmenneen samankaltaisuuden perusteella. Sarjoittamalla etenkin sarjamurhat on pystytty yhdistämään oikeaan tekijään useimmissa tapauksissa. *Maantieteellisessä profiloinnissa* pyritään tekemään päätelmiä rikoksen tekijästä ja tämän asuinpaikasta rikoksen tekopaikkojen pohjalta. Monissa rikoslajeissa tekijän asunnon ja rikoksen tekopaikan välinen etäisyys on lyhyt, ja erityisen lyhyt kun kyseessä on tunnepitoinen rikos eikä taloudellista hyötyä tavoitteleva rikos. Joskus tekijän asuinpaikka päätellään siitä, että rikospaikat muodostavat kehän tekijän kotipaikan ympärille.

Profilointia käytti ensimmäisenä Yhdysvaltain liittovaltion poliisin FBIn väkivaltarikosyksikkö 1970-luvulla. Suomessa profilointia alettiin kuitenkin käyttää vasta 1990-luvulla. Keskusrikospoliisissa työskentelevän psykologi Helinä Häkkäsen mukaan Suomessa poliisi käyttää profilointia pääasiassa henkirikoksissa sekä tuhopolttosarjoissa.

Profilointi on joskus johtanut harhaan ja vahingoittanut syyttömiä. Tunnettu esimerkki on Atlantan olympialaisten 1996 yhteydessä tapahtunut pommi-isku, jossa profilointi johti syyttömän miehen joutumisen julkisesti epäilyksenalaiseksi. Profilointi voi myös aiheettomasti sulkea pois oikeita epäiltyjä.

## Katso myös
* Poliisikuulustelu

## Lähteet
* 
### Viitteet

## Katso myös
* Etninen profilointi
Kouluampuminen

**Kouluampuminen** voi tarkoittaa:

*Koulusurmaa, jossa koulun entinen tai nykyinen oppilas tuo kouluun jonkin aseen ja käyttää sitä siellä muita henkilöitä vastaan.
*Ampumisen harjoittelua ampumaradalla.
Bergtatt – Et eeventyr i 5 capitler

**Bergtatt – Et eeventyr i 5 capitler** on norjalaisen Ulver-yhtyeen debyyttialbumi.

Raa’an black metalin lisäksi levyllä kuullaan myös elementtejä norjalaisesta folkmusiikista, akustista kitaraa ja puhdasta laulua.

## Kappaleet
#
#
#
#
#

## Kokoonpano
* Garm – laulu, sanoitukset
* Håvard Jørgensen – kitara
* Torbjørn Pedersen (Aismal) – kitara
* Erik Olivier Lancelot (AiwarikiaR) – rummut
* Skoll – bassokitara
* Sverd – piano
* Lill Kathrine Stensrud – naisääni, huilu

## Lähteet

## Aiheesta muualla
* 
*
Gryllos

**Gryllos** tai **Gryllus** voi viitata seuraaviin:

* *[[Gryllos (Plutarkhos)|Gryllos]]*, Plutarkhoksen dialogi
* *gryllus*, sirkkojen suku.
* Grýllos, kylä Andrítsaina-Kréstenan kunnassa Eliksen alueyksikössä Länsi-Kreikan alueella Kreikassa
HIStory World Tour

**HIStory World Tour** oli Michael Jacksonin kolmas ja viimeinen soolokiertue. Kiertue alkoi 7. syyskuuta 1996 ja päättyi 15. lokakuuta 1997. Kiertue tuotti 163,5 miljoonaa dollaria, käsittäen 82 konserttia sekä ennätykselliset 4,5 miljoonaa maksanutta katsojaa. Kyseisellä kiertueellä Jackson kävi esiintymässä kaksi kertaa Suomessa Helsingin olympiastadionilla.

## Esityslista

#**Video**: Gates of Kiev
#Medley:
#*Scream
#*They Don’t Care About Us
#*In the Closet (sisälsi osuuksia kappaleista HIStory ja She Drives Me Wild)
#Wanna Be Startin’ Somethin’
#Stranger in Moscow
#Smooth Criminal
#**Video**: The Wind
#You Are Not Alone
#The Way You Make Me Feel (esitettiin ainoastaan tietyissä konserteissa 7. syyskuuta 1996 – 15. kesäkuuta 1997 välisenä aikana)
#Jackson 5 Medley:
#*I Want You Back
#*The Love You Save
#*I’ll Be There
#Off the Wall Medley
#*Rock with You
#*Off the Wall
#*Don’t Stop ’til You Get Enough (esitettiin ainoastaan tietyissä konserteissa, viimeinen esitys oli 10. kesäkuuta 1997)
#**Video**: Remember the Time
#Billie Jean
#Thriller
#Beat It
#Come Together / D.S. (Esitettiin ainoastaan tietyissä konserteissa 7. syyskuuta 1996 - 11. marraskuuta 1996 välisenä aikana)
#Blood on the Dance Floor (Esitettiin 31. toukokuuta 1997 - 19. elokuuta 1997 välisenä aikana)
#**Video**: Black Panther
#Dangerous (sisälsi osuuksia kappaleista Smooth Criminal ja Let’s Dance)
#Black or White
#Earth Song (käytettiin lopetuskappaleena 1997 alkupuolen konserteissa)
#**Video**: We Are the World
#Heal the World
#They Don’t Care About Us (instrumentaali)
#HIStory (esityksen aikana näytettiin HIStory Teaser -videota)

## Kiertueen päivämäärät

### Second Leg
Kyōsuke Hamao

**Kyōsuke ”Mao” Hamao** (, s. 25. kesäkuuta 1991 Tokio, Japani) on japanilainen näyttelijä, malli ja esiintyjä. Ikäisekseen Mao on saavuttanut paljon. Häntä on kuvailtu ”nuoreksi lupaavaksi esiintyjäksi”.

Mao tunnetaan esimerkiksi roolistaan elokuvassa *[[Takumi-kun Series: Niji iro no Garasu]]* (2009), jossa hän esitti toista pääosaa. Sen lisäksi hän on esiintynyt TV-sarjoissa ja lavalla musikaalissa *[[The Prince of Tennis]]*.

Mao pitää tenniksen pelaamisesta ja nimeää itsensä hyväksi siinä. Sen lisäksi hän harrastaa golfin peluuta ja satunnaisesti surffausta. Hän sanoo olevansa voimakkaasti tupakointia vastaan.

## Aiheesta muualla
* Kyousuke Hamaon sivusto  
* Kyousuke Hamaon blogi 
* The Prince of Tennis -musikaalin viralliset sivut
Heikkilän koulu

**Heikkilän koulu** on Kirkkonummen Jolkbyssä sijaitseva ala-aste. Koulu on hyvinkin pieni, mutta toimii silti kahdessa eri rakennuksessa. Päärakennuksessa on 3–6 luokat ja sivurakennuksessa on 1–2 luokat. Koulussa on myös erityisopettaja. Koulussa on 171 oppilasta (2018).

## Lähteet

## Aiheesta muualla
* Koulun kotisivut
Oe

**Oe**, **Œ** tai **Ōe** voi viitata ainakin seuraaviin:

* Œ, ligatuuri
* Oe, kylä Virossa
* Oe, Oineis-fyleen kuulunut Attikan demos
* Ōe, kaupunki Japanissa
* Ōe-vuori, vuori Fukuchiyamassa, Japanissa
* Oikeutta eläimille, eläinoikeusjärjestö
* Ōe, sukunimenä:
** Hikari Ōe (s. 1963), japanilainen säveltäjä
** Kenzaburō Ōe (1935–2023), japanilainen kirjailija, Nobelin kirjallisuuspalkinnon saaja
** Sueo Ōe (1914–1941), korealais-japanilainen seiväshyppääjä
Skandaali (täsmennyssivu)

**Skandaali** voi tarkoittaa seuraavia asioita: 

* Skandaali, laajalti raportoitu tapaus, johon liittyy syytöksiä väärinkäytöksistä, häpeällisyyttä tai moraalisia rikkomuksia
* *[[Skandaali (elokuva)|Skandaali]]*, Akira Kurosawan ohjaama elokuva vuodelta 1950
*''Skandaali'', vuoden 1989 elokuva
* Skandaali, helsinkiläinen rap-artisti
* Skandaali, Publicis-ryhmään kuuluvan mainostoimiston Reputation Helsinki aiempi nimi.

**Scandal**:

*''Scandal'', Shusaku Endon novelli
*''Scandal'', vuoden 1950 elokuva
*Scandal (yhdysvaltalainen yhtye)
*Scandal (japanilainen yhtye)
*''Scandal'', Kangta & Vannessin albumi
*''Scandal'', Lapkon albumi
*Scandal Savage, DC Comicsin roisto
*Scandal, Queenin kappale
*Scandal (televisiosarja)
Botlih

**Botlih** () on kylä Dagestanin länsiosassa Venäjällä. Se sijaitsee Andijskoje Koisu -joen laaksossa 252 kilometriä Mahatškalasta lounaaseen. Kylä on Botlihin piirin keskus. Asukkaita on noin 13&nbsp;000 henkeä (vuonna 2008).

Botlih on länsi-Dagestanin suurin kylä. Se koostuu kolmesta osasta. Vanhan kylän lähellä on 1970-luvulla rakennettu asuinalue, jossa sijaitsee suurin osa virastoista, yrityksistä ja muista laitoksista. Kolmen kilometrin päässä on vuosina 2005–2008 rakennettu varuskunta-alue.

Kanta-asukkaat ovat botlihin kieltä puhuvia botliheja. Heidän lisäkseen kylässä asuu mm. andeja, bagulaleja, godobereja, karatoja, tšamalaleja ym. alueen pienten kansojen edustajia. Virallisesti heitä kaikkia on pidetty avaareina.

Perinteisiä elinkeinoja ovat puutarhanhoito, terassiviljely ja karjanhoito. Botlihissa toimii radiotekninen, asvaltti- ja säilyketehdas. Palveluihin kuuluu kaksi lastentarhaa, kolme keskikoulua, ammattikoulu, poliklinikka, sairaala ja neljä kirjastoa. Kylässä on kaksi moskeijaa.

Toinen Tšetšenian sota sai alkunsa tšetšeenitaistelijoiden Botlihiin vuonna 1999 tekemästä hyökkäyksestä.

## Aiheesta muualla
* Botlihin kylän sivusto
Markus Konttinen

**Markus Konttinen** (s. 10. heinäkuuta 1957) on suomalainen taidemaalari. Maalauksellisia, usein abstraktia ja figuratiivista ilmaisua yhdistäviä teoksia maalaava Konttinen oli Vuoden nuori taiteilija vuonna 1991. 

Markus Konttinen tuli laajemmin tunnetuksi 1980-luvun loppupuolella, jolloin hän maalasi kirkkain värein tyyliteltyjä, kaksiulotteisia toiminnallisia hahmoja. Vuoden nuoren taiteilijan näyttelyn jälkeen Konttinen etsi ilmaisua jokin aikaa ja vaihtoi tyyliä ja aihetta useaan otteeseen. Kukka- ja lapsiaiheisten maalausten jälkeen hän maalasi 1990-luvun lopulla pysty- ja vaakasuoria raitamaisia maalauksia.

Konttinen opiskeli Vapaassa taidekoulussa 1981–1982 ja Kuvataideakatemiassa 1982–1986. Hänen teoksiaan oli ensi kertaa esillä Helsingissä vuonna 1983.
Taidemaalarin työn lisäksi Konttinen toimi Taideyliopiston Kuvataideakatemian dekaanina vuosina 2013–2017. Konttiselle on myönnetty Pro Finlandia -mitali ja vuodesta 2022 taiteilijaeläke. Hän oli Ars Fennica -ehdokkaana vuonna 2010.

## Julkiset teokset

* *Kivinen Kotimatka*, veistos, Keravan taidemuseon veistospuisto 1995
* *Ruusu ja ruusut* ja *Neilikka liljan edessä*, maalauksia, Oulun kaupunginsairaala 2002

## Lähteet

## Aiheesta muualla
*Markus Konttisen kotisivut
*
Yksityishenkilön velkajärjestely

**Yksityishenkilön velkajärjestely** on prosessi, jonka avulla pyritään palauttamaan ylivelkaantuneen yksityishenkilön maksukyky eli pääsemään hänen veloistaan eroon. Euroopan neuvosto on antanut suosituksen, kuinka jäsenvaltioiden tulee edistää ylivelkaantuneiden henkilöiden paluuta yhteiskuntaan ja pääsyä työmarkkinoille.

Suomessa pääsyä velkajärjestelyyn haetaan oman paikkakunnan käräjäoikeudelta. Velallisen on oltava muutoin kuin tilapäisesti kykenemätön maksamaan velkansa. Elinkeinonharjoittajalle voidaan myöntää yksityishenkilön velkajärjestely vain, jos hän kykenee maksamaan elinkeinotoimintaan liittyvät velat toiminnasta saatavilla tuloilla sitä mukaa kuin ne erääntyvät. Velallisen maksuvelvollisuus voidaan maksuohjelman ajaksi poistaa kokonaan tai osittain. Tavallisten velkojen osalta maksuohjelma kestää yleensä kolme vuotta, ja jos velallinen säilyttää asuntonsa, enintään kymmenen vuotta. Velkajärjestelyyn liittyvissä kysymyksissä voi hakea apua velkaneuvonnasta.

Ranskassa yksityishenkilön velkajärjestelyn ohjeet määrätään kuluttajalaissa (*Code de la Consommation*). Koko menettelyn kesto saa olla enintään kymmenen vuotta. Eri keinoja ovat maksuajan myöntäminen, lyhennysten ensisijaistaminen, korkojen alentaminen taikka veloista vapauttaminen.

## Katso myös
*Henkilökohtainen konkurssi
*Velkajärjestely

## Lähteet

## Aiheesta muualla
* Laki yksityishenkilön velkajärjestelystä (57/1993)
* Hallituksen esitys 52/2010
* Kuluttajavirasto - Tietoa velkajärjestelystä
Sami Norrbacka

**Sami Norrbacka** on suomalainen basisti. Hän soittaa hard rock -yhtye Leveragessa ja jyväskyläläisessä coverbändissä nimeltä Crossroads.
Koripallon miesten SM-sarjakausi 1993–1994

**Kausi 1993–1994** oli 54. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Kotkan Työväen Palloilijat. Torpan Pojat voitti hopeaa ja Forssan Koripojat pronssia. Runkosarjan voitti KTP.

## Runkosarja
### Sarjataulukko

* Forssan Alku menetti yhden pisteen sääntörikkomuksen takia.

## Pudotuspelit
### Ottelukaavio

## Palkitut

## Lähteet
*
Michael Jackson’s Ghosts

**Michael Jackson's Ghosts** on 9. toukokuuta 1997 julkaistu lyhyt musiikkielokuva/musiikkivideo. Sen pääosissa näyttelevät Michael Jackson, Pat Dade, Amy Smallman, Ray-Phillip Santos ja Heather Ehlers. Elokuvan on ohjannut Stan Winston, ja sen ovat kirjoittaneet Michael Jackson ja Stephen King.

Guinness World Records on nimennyt Michael Jackson's Ghostsin maailman pisimmäksi musiikkivideoksi.   

## Elokuvassa käytetyt kappaleet
*2 Bad (film version)
**Otettu HIStory -albumilta.
*Ghosts
**Otettu Blood on the Dance Floor: History in the Mix -albumilta.
*Is It Scary (film version)
**Otettu Blood on the Dance Floor: History in the Mix -albumilta.

## Julkaisut
Elokuva julkaistiin myös rajoitetun erän erikoisboxin mukana vuonna 1997, joka sisälsi myös Jacksonin remix-albumin, EP:n ja värillisen lehden.

*Deluxe Collector Box Set - Limited Edition*
*Ghosts -VHS.
*Blood on the Dance Floor: History in the Mix -albumi.
*Limited Edition Minimax CD -EP.
*16 sivuinen värillinen lehti.

## Lähteet
Uuteen aikaan

**Uuteen aikaan** on suomalaisen Scapa Flow -yhtyeen ainoaksi jäänyt albumi. Se julkaistiin vuonna 1980. Ensimmäisen CD-painoksen levystä julkaisi Rocket Records 24.4.2010 (ROK-045). Viima Records julkaisi uusintapainoksena levystä vinyyliversion 2.5.2014 (Viima-101).

## Kappaleet

# 
# 
# 
# 
# 
# 
# 

## Kokoonpano
### Scapa Flow
* Ismo Järvinen &ndash; laulu, huilu, saksofoni
* Pia-Maria Noponen &ndash; laulu, huilu, Polymoog, flyygeli
* Eero-Pekka Kolehmainen &ndash; urut, Polymoog, Fender Rhodes, Mini Korg
* Timo Seppänen &ndash; kitarat
* Asko Ahonen &ndash; sähköbasso, nauhaton Fender sähköbasso
* Leevi Leppänen &ndash; rummut, lyömäsoittimet

### Avustanut
* Ola Kyllönen &ndash; tamburiini (2., 3. & 7.), china type (4.)

### Tuotanto
* Dan Tigerstedt &ndash; äänittäjä (1.-4., 6., 7.) 
* Petri Peltola &ndash; äänittäjä (1.-4., 6., 7.) 
* Lasse Rönkä &ndash; äänittäjä (5.), tuottaja (1.-7.)

## Lähteet

* Albumi Suomen Äänitearkiston tietokannassa
Turn! Turn! Turn!

**Turn! Turn! Turn!** on yhdysvaltalaisen The Byrds -yhtyeen joulukuussa 1965 julkaistu toinen studioalbumi. Sen nimikappale "Turn! Turn! Turn! (To Everything There Is a Season)" nousi Yhdysvaltain Billboard-listan ykköseksi ja on yhtyeen tunnetuimpia kappaleita. Toinen single "Set You Free This Time" sen sijaan floppasi, eikä noussut Top 50:een.

## Kappaleet
**A-puoli**
#
# 
# 
#  
# 
**B-puoli**
#
#  
#
# 
#  
# 
 
### Vuoden 1996 uusintapainoksen bonuskappaleet
# 
# 
# 
# 
# 
#  
# 

## Kokoonpano
*Jim McGuinn &ndash; johtaja, 12-kielinen kitara, laulu
*Gene Clark &ndash; tamburiini, laulu
*David Crosby &ndash; rytmikitara, laulu
*Chris Hillman &ndash; bassokitara, laulu
*Michael Clarke &ndash; rummut

## Lähteet
Paul Burgess

**Paul Burgess** (s. 14. elokuuta 1979 Perth, Länsi-Australia) on australialainen seiväshyppääjä. Hän edustaa Stirling Swans -seuraa ja häntä valmentaa entinen seiväshyppääjä Alex Parnov. Aiemmin häntä on valmentanut Steve Rippon.

Burgess harrasti nuorena telinevoimistelua ja sai 13-vuotiaana hopeaa lajin Australian mestaruuskilpailuissa. Seiväshypyssä hän hyppäsi vuonna 1994 kauden parhaakseen tuloksen 390&nbsp;cm. Seuraavana vuonna hän ylitti jo 525. Vuonna 1996 hän voitti nuorten maailmanmestaruuden Sydneyssä ennätystuloksellaan 535. Vuonna 1998 hän sijoittui nuorten MM-kilpailuissa jaetulle kolmannelle sijalle. Saman vuoden Kansainyhteisön kisoissa Kuala Lumpurissa hän sijoittui alun perin kolmanneksi, mutta nousi lopullisissa tuloksissa hopealle.

Burgess voitti Australian mestaruuden vuonna 2000, mutta karsiutui loppukilpailusta Sydneyn olympialaisissa. Seuraavana vuonna hän sai hopeaa Itä-Aasian mestaruuskilpailuissa. Vuonna 2002 hän voitti toistamiseen Australian mestaruuden ja sijoittui toiseksi Manchesterin Kansainyhteisön kisoissa tuloksella 570. Birminghamin MM-hallikisoissa 2003 hän jäi karsintakilpailussa ilman tulosta.

Burgess putosi loppukilpailusta Budapestin sisäratojen MM-kilpailuissa 2004. Myöhemmin samana vuonna hän oli yhdestoista Ateenan olympialaisissa. Hän liittyi kuusi metriä ylittäneiden seiväshyppääjien joukkoon hypättyään 25. helmikuuta 2005 Perthissä edelleen voimassa olevan ennätyksensä 600. Maaliskuussa hän voitti kolmannen Australian mestaruutensa, muttei voinut osallistua Helsingin MM-kilpailuihin loukkaantumisen takia.

Burgess voitti Australian mestaruuden jälleen 2006, mutta jäi Melbournen kansainyhteisön kisoissa ilman tulosta. Hän kilpaili menestyksekkään kauden Euroopassa voittaen muun muassa  tuloksella 582. IAAF:n rankinglistalla hän sijoittui toiseksi. Osakan MM-kilpailuissa 2007 ja Pekingin olympialaisissa 2008 hän karsiutui loppukilpailusta.

## Lähteet

## Aiheesta muualla
*
Rogue Traders

**Rogue Traders** on australialainen elektronista tanssimusiikkia ja pop rockia soittava yhtye, johon kuuluvat laulaja Melinda "Mindi" Jackson, kosketinsoittaja James Ash, kitaristi Tim Henwood ja rumpali Peter Marin.

## Alkutaipaleet (2003)

Perustajajäsenet James Ash (s. 1973) ja Steve Davis tapasivat Lontoossa 1989 ja työskentelivät yhdessä lukuisissa eri projekteissa. Rogue Tradersin he perustivat vasta useita vuosia myöhemmin. Yhtyeen nimi tulee elokuvasta *[[Rogue Trader]]*. Ensimmäinen albumi oli Vicious Groovesin julkaisema *We Know What You're Up To* vuonna 2003. Levyltä toisena singlenä julkaistu *One of My Kind* nousi hitiksi Australiassa, ja voitti parhaan dance-kappaleen ARIA Awardin. Albumi ei kuitenkaan myynyt odotetusti, joten yhtye joutui etsimään seuraavalle levylleen uuden julkaisijan.

## Eurooppaan (2005–2006)
Vuonna 2005 Rogue Tradersiin liittyi laulaja Natalie Bassingthwaighte ja yhtye julkaisi toisen studioalbuminsa, *Here Come the Drums*in. Levyltä julkaistut kaksi singleä *Voodoo Child* ja *Way to Go!* nousivat Australian TOP10-listoille ja albuminkin myynti oli ensimmäistä levyä parempaa. *Voodoo Child* voitti Australian MTV:n vuoden 2006 parhaan dance-videon palkinnon ja *Way to Go!* APRA Awardin. Kesäkuussa 2006 albumista julkaistiin erikoispainos, jossa oli mukana remix-versioita yhtyeen aiemmista singleistä.

Vuonna 2006 alkoivat myös neuvottelut yhtyeen musiikin viemisestä Eurooppaan. Sopimus Sony BMG:n kanssa syntyi, joten yhtyeen levyt tulivat myyntiin Australian lisäksi myös Isossa-Britanniassa. *Voodoo Child* -single julkaistiin Britanniassa kesäkuussa 2006 ja albumi *Here Come the Drums* kuukautta myöhemmin. Useat radio- ja televisiokanavat ottivat singlen soittolistoilleen ja kappale musiikkivideoineen saivat runsaasti positiivista palautetta.

## Solisti vaihtuu (2007–)

Syksyllä 2007 Rogue Traders julkaisi kolmannen albuminsa, nimeltään *Better in the Dark*. Singleinä julkaistiin *Don't You Wanna Feel*, *I Never Liked You* ja *What You're On*. Myös neljännen singlen julkaisua suunniteltiin, mutta sitä ei tapahtunut, koska laulaja Natalie Bassingthwaighte jätti yhtyeen keskittyäkseen näyttelemiseen sekä soolouraansa.

Suunnitelmat neljännestä albumista paljastettiin syksyllä 2008, vaikka yhtyeeltä puuttui yhä laulaja. Uuden solistin nimi, Melinda 'Mindi' Jackson, paljastettiin kesällä 2009. Samalla yhtyeeseen liittyi uusi rumpali Peter Marin. Uuden kokoonpanon ensimmäinen single oli *Love is a War*, joka julkaistiin elektronisesti marraskuussa 2009 ja levynä myöhemmin talvella.

## Diskografia
### Albumit
* 2003: We Know What You're Up To
* 2005: Here Come the Drums
* 2007: Better in the Dark
* 2011: Night of the Living Drums

### Singlet
* 2002: Need You to Show Me
* 2002: Give in to Me
* 2003: One of My Kind
* 2003: Stay?
* 2005: Voodoo Child
* 2005: Way to Go!
* 2006: Watching You
* 2006: We're Coming Home
* 2007: Don't You Wanna Feel
* 2008: I Never Liked You
* 2008: What You're On
* 2009: Love is a War
* 2010: Would You Raise Your Hands?
* 2010: Hearts Beat as One

## Aiheesta muualla

* Viralliset kotisivut
Parhaan musiikin Annie-palkinto

**Parhaan musiikin Annie-palkinto** on Los Angelesin kansainvälisen animaatiofilmiyhdistyksen vuodesta 1995 lähtien vuosittain jakama palkinto edellisvuoden parhaalle animaatiomusiikille. Poikkeuksellisesti vuonna 2002 Annie-palkintoja ei jaettu ollenkaan. Vuosina 1995 ja 1996 palkintoa jaettaessa sen ehdokkaina olivat sekä televisiosarjan että elokuvan musiikit. Sittemmin vuodesta 1997 lähtien palkintoa on jaettu kahdessa eri kategoriassa parhaasta televisiotuotannon musiikista ja elokuvamusiikista.

## Voittajat

## Lähteet
Christian Barry

**Christian Barry** on yhdysvaltalainen filosofi, joka on kehitellyt inhimillisen kehityksen indikaattoreita. Niiden on määrä ottaa ihmisten hyvinvointi entistä kokonaisvaltaisemmin huomioon.

Barry toimii Australian National Universityn filosofisen tiedekunnan professorina.

Vuosina 2003–2007 hän työskenteli Carnegie Councilin lehden Ethics & International Affairs päätoimittajana.

## Katso myös
* Inhimillisen kehityksen indeksi

## Lähteet

## Aiheesta muualla
* Policyinnovations.org  
* Christian Barry , cv, ANU (pdf)
CAST

**CAST** tai **Cast** voi tarkoittaa jotain seuraavista:
* *[[Cartoon attribution strategy test]]*, psykologian testimenetelmä
* *[[CERN Axion Solar Telescope]]*
* CAST-128 tai CAST-256, kryptografiset algoritmit
Snub Pollard

**Snub Pollard** oik. **Harold Fraser** (9. marraskuuta 1889 Melbourne, Australia &ndash; 19. tammikuuta 1962 Burbank, Kalifornia, Yhdysvallat) oli australialainen näyttelijä, joka esiintyi erityisesti slapstick-komedioissa  mykkäelokuvien aikakaudella. Kaikkiaan hän esiintyi yli 500 elokuvassa, joista runsaat 300 oli mykkäelokuvia.

Australiassa asuessaan Pollard esiintyi vaudevillessä, ja otti taiteilijanimensä sukunimen esiintymisseurueensa *Pollard Lilliputian Opera Companyn* mukaan. Australiasta Yhdysvaltoihin hän muutti vuonna 1910. Hollywoodissa hän esiintyi aluksi pienissä rooleissa muun muassa Keystonen ja Essanayn elokuvissa. Vuonna 1915 hän esiintyi jo 20 elokuvassa ja samana vuonna hän pääsi Harold Lloydin aisapariksi *Lonesome Luke* -elokuviin, joita tehtiin kahden vuoden aikana yli 50 kappaletta. 1920-luvulla Pollard esiintyi pääosassa lukuisissa Hal Roachin tuottamissa komedioissa.

Slapstickin suosion vähennyttyä ja äänielokuvan tultua, Pollard esiintyi koomisissa rooleissa muun muassa b-luokan lännenelokuvissa 1930- ja 1940-luvulla. Seuraavina vuosikymmeninä hänellä oli pieniä rooleja muun muassa elokuvissa *[[Susanin kääntymys]]* (*Miracle on 34th Street*, 1947) ja *[[Laulavat sadepisarat]]* (*Singin' in the Rain*, 1952).

Snub Pollard on saanut tähden Hollywood Walk of Famelle.

## Lähteet

## Aiheesta muualla
Ahmed Akaichi

**Ahmed Akaichi** (, s. 23. helmikuuta 1989 Biserta, Tunisia) on tunisialainen jalkapalloilija, pelipaikaltaan hyökkääjä. Hän edustaa Saudi-Arabian Valioliigassa pelaavaa Ittihadia.

## Seurajoukkueura
Akaichi aloitti ammattilaisuransa CA Bizertinissa kaudella 2007-2008. Hän pelasi joukkueessa vuoden 2008 tammikuusta kesäkuuhun. Kauden päätteeksi Akaïchi siirtyi ES Saheliin vuoteen 2013 asti kestävällä sopimuksella. Toisella kaudellaan Akaichi lukeutui joukkueensa parhaimpiin maalintekijöihin. Kaudella 2010–2011 Akaichi voitti Tunisian pääsarjan maalikuninkuuden 14 maalilla. Hänen joukkueensa puolestaan sijoittui Tunisian pääsarjassa toiseksi.

Heinäkuussa 2011 Akaichi allekirjoitti kolmen vuoden sopimuksen Saksan 2. Bundesliigassa pelaavan Ingolstadtin kanssa. Hän teki ensimmäisen maalinsa 11. joulukuuta 2011 kotiottelussa St. Paulia vastaan. Ottelu päätyi myös Ingolstadtin 1–0 voittoon. Kauden kolmannen maalinsa hän teki Paderbornia vastaan tultuaan vaihdosta kentälle ottelun alku minuuteilla. Maalin hän teki ottelun loppu minuuteilla, jonka myötä Ingolstadt voitti ottelun maalein 4–0. Akaichi pelasi avauskaudellaan 25 ottelua, joissa hän teki viisi maalia. Kauden jälkeen Akaichi kävi neuvotteluja mahdollisesta paluusta ES Sahelin riveihin lainasopimuksella. Akaichi aloitti kauden Saksassa pelattuaan yhden ottelun 2. bundesliigassa, kunnes jäi ilman peliaikaa.

Akaichi allekirjoitti sittemmin joulukuussa 2012 kolmen ja puolen vuoden sopimuksen Espérancen kanssa.

## Maajoukkueura
Akaïchi pelasi ensimmäisen maaottelunsa 9. tammikuuta 2010 harjoitusottelussa Gambiaa vastaan tullessaan vaihdosta kentälle Issam Jemâan tilalle. Toisen maaottelunsa hän pelasi vuoden 2010 Afrikan kisojen alkulohkon toisessa ottelussa Gabonin maajoukkuetta vastaan tullessaan vaihdosta kentälle 69 minuutin kohdalla Amine Chermitin tilalle. Sama toistui alkulohkon viimeisessä ottelussa Kamerunia vastaan, joka oli Akaichin kolmas maaottelu.

Ensimmäisen maalinsa Akaichi teki uransa neljännessä maaottelussa Sudania vastaan (20. kesäkuuta 2010).

## Maaottelumaalit

## Lähteet

## Aiheesta muualla
* Kawarji  
* Ahmed Akaichin profiili ES Sahelin sivustolla 
* Fussballdaten.de
Kyyneleet (Kirkan kappale)

**Kyyneleet** on Raul Reimanin Kirkalle vuonna 1981 sanoittama kappale. Kirkan lisäksi kappaleen ovat levyttäneet muun muassa Jukka Koivisto, Jorma Rantala, Markku Tranberg, Super Singers ja Jukka Ågren. Teos on alkuperäiseltä nimeltään Caroline.

Kappale nousi Suomessa sijalle 19.

## Kappaleet
;A-puoli
#

;B-puoli
#

## Lähteet

## Aiheesta muualla
* Discogs
Ryhmä 9

**Ryhmä 9** oli turkulainen taiteilijaryhmä, joka muodostui keväällä 1951 Otto Mäkilän ympärille. Ryhmää yhdisti Turun koulun henki, eli lyyrinen, mielikuvituksellinen  	
moderni ilmaisu joka sivusi surrealismia. Ryhmä toimi vuoteen 1959 asti, ja siihen kuuluivat Otto Mäkilän lisäksi taidemaalarit Kalle Eskola, Otso Karpakka, Edwin Lydén, Viljo Ranta, Anna-Liisa Riikkala ja Hilkka Toivola sekä taidegraafikot Laila Säilä ja Harry Henriksson. Pian ryhmän perustamisen jälkeen vuonna 1951 Mäkilä kutsui myös nuoren Kauko Lehtisen mukaan ryhmän jäseneksi.

Ryhmän taiteilijoilla oli tapana kokoontua toistensa koteihin keskustelemaan taiteen uusista ilmiöistä, näyttelyistä sekä taiteen mestareista kuten Picassosta ja Légeristä. Ryhmä 9:ssä oli Kauko Lehtisen mukaan hyvä henki ja yhteistyö. Ilmapiiri oli vapaa ja rohkaiseva. Yhteisnäyttelyissä ryhmäläiset pääsivät esiin laajemmin kuin Turun taiteilijaseuran näyttelyissä, mutta kohtuullisin kustannuksin. Toisin kuin Pro Arte, Ryhmä 9 kuului Turun taiteilijaseuraan, mutta piti vuosittain oman näyttelynsä Turussa ja muutaman näyttelyn muissa suurissa kaupungeissa.

## Ryhmä 9 ja Turun koulukunta

Ryhmä 9 oli jatkoa Turussa 1930-luvulla toimineelle Pro Arte -ryhmälle, jonka jäseniä kutsuttiin myös Turun kouluksi tai Turun koulukunnaksi. Kuten Pro Artelaisia, ryhmä 9:n taiteilijoita kiinnostivat surrealismin ohella modernin taiteen eri suunnat. Valtaosa turkulaisista surrealisteista oli opiskellut Turun piirustuskoulussa. Heistä tunnetuin ja merkittävin oli jo Pro Arten johtohahmona toiminut Otto Mäkilä. Myös ryhmä 9:n taidemaalarijäsenten katsotaan kuuluneen Turun surrealistien ensimmäiseen polveen. Toiseen aaltoon kuuluivat kolmanteen surrealistishenkiseen turkulaiseen ryhmään *Pro Arte 57:ään* kuuluneet taiteilijat, kuten Alpo Jaakola ja Antti Nieminen.

Ryhmä 9 siirsi Turun koulukunnan tradition 1950-luvulle. Se edusti pääasiassa abstraktia ilmaisua, ei niinkään surrealismia, joka muutenkin oli ollut viitteenomaista. Surrealismi jäi 1940-luvun lopulla Otto Mäkilän taiteessa esiintyneiden konesommitelmien varaan. Mäkilän mukaan ryhmä perustettiin liian myöhään, eikä se enää löytänyt yhteistä taiteellista päämäärää. Mäkilän taiteen oma kriisi osui Ryhmä 9:n alkuvaiheisiin ja hän oleskeli pitkiä aikoja Pariisissa, joten hänen taiteensa kehitys tapahtui kauempana Ryhmä 9:n taiteilijoiden vaikutuspiiristä. Ryhmä pyrki luomaan ehjiä ja rauhallisia näyttelyitä vastapainona ajan sekavalle ja kirjavalle taiteen tarjonnalle. Ryhmä järjesti viimeisen näyttelynsä vuonna 1959.

## Lähteet

## Kirjallisuutta
*Ulla Huhtamäki, *Heittäydy vapauteen : avantgarde ja Kauko Lehtisen taiteen murros 1961–1965* Jyväskylän yliopisto, 2007 978-951-39-2964-0 (väitöskirja) (Jyväskylä studies in humanities – 81), ISSN 1459-4323, 
*Huhtamäen väitöskirja (PDF)
Águas de São Pedro

**Águas de São Pedro** on kaupunki São Paulon osavaltiossa Kaakkois-Brasiliassa. Kaupungin asukasluku on 2&nbsp;340 (2007) ja pinta-ala 3&nbsp;640&nbsp;km².

## Maantiede ja ilmasto

## Lähteet

## Aiheesta muualla

* Águas de São Pedro – Águas de São Pedron kaupungin virallinen sivusto
Fas – Ite, Maledicti, in Ignem Aeternum

__NOTOC__
**Fas – Ite, Maledicti, in Ignem Aeternum** (latinaa, käännös suomeksi *”Menkää pois minun luotani, te kirotut, ikuiseen tuleen”*) on ranskalaisen black metal -yhtyeen Deathspell Omegan neljäs studioalbumi.

## Kappaleet
#
#
#
#
#
#

## Kokoonpano
* Mikko Aspa – laulu
* Hasjarl – kitara
* Khaos – bassokitara

### Tuotanto
* Boban Milunović – masteroija
* Timo Ketola – kansikuva

## Arvostelut
* AllMusic: 
* Chronicles of Chaos: 9.5/10
* Kaaoszine: 8-/10
* Metalliluola: 9½/10

## Lähteet
* 

### Viitteet

## Aiheesta muualla
* 
*
Liikenteen turvallisuusvirasto

**Liikenteen turvallisuusvirasto** () oli vuosina 2010–2018 toiminut Suomen valtion virastokokonaisuus. Se oli osa liikenne- ja viestintäministeriön hallinnonalaa. Sen tehtävänä oli vastata liikenteen sääntely- ja valvontatehtävistä, kehittää liikenteen turvallisuutta sekä vähentää sen ympäristöhaittoja. Virastosta käytettiin etenkin kansainvälisissä yhteyksissä lyhennettä **Trafi**. Vuoden 2019 alussa Liikenteen turvallisuusvirasto, Viestintävirasto ja osa Liikenneviraston toiminnoista yhdistettiin Liikenne- ja viestintävirasto Traficomiksi.

Virasto muodostettiin yhdistämällä viiden eri viraston toimintoja:
* Merenkulkulaitoksen meriturvallisuustoiminto, luotsauksen viranomaistehtävät, alusliikennepalveluiden toimivaltaisen viranomaisen tehtävät ja alusrekisterin pitäminen;
* Ilmailuhallinto;
* Rautatievirasto;
* Tiehallinnon toiminnot, jotka liittyvät liikenneturvallisuutta koskevaan norminantoon sekä tienpidon turvallisuussäännösten valvontaan;
* Ajoneuvohallintokeskus.
Lisäksi virastossa oli liikennejärjestelmätason operatiivisia tehtäviä.

Viraston pääjohtaja oli Mia Nykopp. Virastossa työskenteli noin 550 henkilöä.

Liikenteen turvallisuusvirasto peri liikenteeltä perittävät veroluontoiset maksut, joista noin 15&nbsp;% palautui takaisin liikenteen infrastruktuurin ylläpitoon.
__NOTOC__
## Katso myös
* Väylävirasto

## Lähteet
*Liikenne- ja viestintäministeriö 
*Laki liikenteen turvallisuusvirastosta (863/2009) 

### Viitteet

## Aiheesta muualla
*Liikenteen turvallisuusvirasto
*Liikenne- ja viestintäministeriön verkkopalvelu 
*Liikenne- ja viestintäministeriön hallinnonala
Susisaari

**Susisaari** () on yksi Suomenlinnan saarista Helsingissä. Se sijaitsee Ison Mustasaaren lounaispuolella ja Kustaanmiekan pohjoispuolella. Saari on siltayhteydessä Isoon-Mustasaareen. Kustaanmiekasta sen erotti aikoinaan salmi, joka kuitenkin täytettiin osittain 1800-luvulla, niin että sen paikalla on nykyisin saaret yhdistävä maakannas. Alkuperäisestä salmesta on jäljellä vain kaksi lahtea.

Susisaarta pidettiin varsinkin rakennusvaiheessa Suomenlinnan keskeisimpänä saarena, ja siellä ovat monet linnoituksen huomattavimmista nähtävyyksistä. Siellä sijaitsee muun muassa Suomenlinnan Suuri linnanpiha, joka ympäröivine rakennuksineen on linnoituksen vanha hallinnollinen keskus. Bastionien Ekeblad ja Höpken väliin jäänyt osa muutettiin 1750-luvun alussa Suomen ensimmäiseksi myöhäisbarokin sommitteluperiaatteita soveltavaksi monumentaaliaukioksi. Keskellä aukiota on Augustin Ehrensvärdin hautamuistomerkki, jonka hautaholvin päätekiven Kustaa III muurasi itse 5. heinäkuuta 1783. Graniittipaaden veisti Nils Stenstam. Osa aukiota ympäröineistä rakennuksista tuhoutui Krimin sodan tykistötulituksissa, mutta jäljelle jäi muun muassa komendantin talo, jossa on nykyisin Ehrensvärd-museo. Linnanpihaa reunustaa myös niin kutsuttu Paikallismajurin talo, joka on Suomenlinnan ja koko Helsingin vanhin linnoituslaitteista erillään sijaitseva hyötyrakennus.

Linnanpihan eteläpuolella sijaitsevat bastionit *Kunnia*, *Hyve* ja *Hyvä omatunto*.  Niiden länsipuolella on maisemapuistoksi istutettu Piperin puisto, jossa on myös lampi. Susisaaren kaakkoisrannalle on sijoitettu myös Museosukellusvene Vesikko, joka valmistui vuonna 1939 ja oli Suomen merivoimien käytössä talvi- ja jatkosodan aikana.

Susisaaren pohjoisosassa sijaitsee myös Suomenlinnan telakka. Siellä valmistettiin aikoinaan sotalaivoja, mutta nykyään sitä käytetään vanhojen puualusten talvisäilytykseen.

Susisaaressa sijaitsevien rakennusten osoitteet alkavat ”Suomenlinna B”, minkä jäljessä on kutakin rakennusta tarkoittava numero.

## Lähteet

## Katso myös
*Luettelo Suomenlinnan rakennuksista

## Aiheesta muualla
Tove

**Tove** on skandinaavinen naisen etunimi. Nimi on todennäköisimmin johdettu joko ukkosenjumalan nimestä Tortai toisen selityksen mukaan  kyyhkystä tarkoittavasta sanasta *Due*.

Suomessa nimi Tove on vuoden 2019 loppuun mennessä annettu 803 naiselle ja alle kymmenelle miehelle. Nimeä ei ole suomenkielisessä kalenterissa, mutta suomen­ruotsalaisen kalenterin mukaan Toven nimipäivä on 12. joulukuuta. 

## Tunnettuja Toveja

* Tove Alexandersson (s. 1992), ruotsalainen suunnistaja ja hiihtosuunnistaja
* Tove Almqvist (s. 1996), ruotsalainen jalkapalloilija
* Tove Alsterdal (s. 1960), ruotsalainen toimittaja ja kirjailija
* Tove Appelgren (s. 1969), suomenruotsalainen kirjailija ja teatteriohjaaja
* Tove Bull (s. 1945), norjalainen kielitieteilijä ja yliopiston rehtori
* Tove Ditlevsen (1917–1976), tanskalainen kirjailija
* Tove Edfeldt (s. 1983), ruotsalainen näyttelijä
* Tove Fergo (1946–2015), tanskalainen pappi, poliitikko ja ministeri
* Tove Hedström (1907–1944), suomalainen kirjailija
* Tove Idström (1954–2019), suomalainen elokuva- ja televisiokäsikirjoittaja, dramaturgi
* Tove Jaarnek (s. 1965), ruotsalainen laulaja
* Tove Jansson (1914–2001), suomenruotsalainen kirjailija, taidemaalari ja sarjakuvapiirtäjä, muumitarinoiden luoja
* Tove Lindbo Larsen (1928–2018), tanskalainen poliitikko ja ministeri
* Tove Nielsen (s. 1941), tanskalainen poliitikko, ministeri ja europarlamentaarikko
* Tove Nilsen (s. 1952), norjalainen kirjailija ja kriitikko
* Tove Nilsson, *Tove Lo* (s. 1987), ruotsalainen laulaja ja lauluntekijä 
* Tove Riska (1923–1995), suomalainen rakennus- ja taidehistorioitsija
* Tove Salokivi (s. 1997), suomalainen käsipalloilija
* Tove Selin (s. 1966), suomalainen kansalaisaktivisti ja tietokirjailija
* Tove Skutnabb-Kangas (1940–2023), kielitieteilijä ja pedagogi
* Tove Slotte (s. 1957), suomalainen kuvittaja ja graafinen suunnittelija
* Tove Strand (s. 1946), norjalainen poliitikko ja ministeri
* Tove Styrke (s. 1992), ruotsalainen poplaulaja
* Tove Søby (s. 1993), tanskalainen ratameloja
* Tove Tellback (1904–1986), norjalainen näyttelijä
* Tove Torvalds (o.s. Monni), karaten Suomen-mestari, Linus Torvaldsin puoliso
* Tove Veierød (s. 1940), norjalainen poliitikko ja ministeri
* Tove Åman (s. 1970), suomalainen oopperalaulaja

## Lähteet

* 

### Viitteet
Bedlam (EP)

__NOTOC__
**Bedlam** on Twilightningin ensimmäinen ja viimeinen EP, joka julkaistiin vuonna 2006 Spinefarmin kautta ja on tyylilajiltaan power metalia. EP jäi kosketinsoittaja Mikko Naukkarisen viimeiseksi julkaisuksi bändissä.

EP debytoi Suomen virallisen singlelistan sijalla 14.

## Kappaleet
# 
# 
# 
# 
# 

## Kokoonpano

### Yhtye
* Heikki Pöyhiä – laulu
* Tommi Sartanen – kitara
* Ville Wallenius – kitara
* Jussi Kainulainen – basso
* Mikko Naukkarinen – koskettimet
* Juha Leskinen – rummut

### Tuotanto
* Anssi Kippo – tuottaja, äänittäjä
* Mikko Karmila – miksaaja
* Mika Jussila – masteroija
* Toni Härkönen – valokuvat
* Tomi Laurén – grafiikka

## Arvostelut
* Imperiumi.net: 

## Lähteet

## Aiheesta muualla
* 
* Bedlam discogs.com -sivustolla
El Salvadorin maanjäristys 2001

**El Salvadorin maanjäristyksellä 2001** viitataan kahteen maanjäristykseen, jotka tekivät tuhoa El Salvadorissa kuukauden välein vuonna 2001. Ensimmäisen järistyksen episentrumi oli 60 kilometrin syvyydessä 100 kilometriä lounaaseen San Miguelista. Toisen episentrumi oli 30 kilometriä itään San Salvadorista.

## Aiheesta muualla
*Magnitude 7.7 EL SALVADOR 2001 January 13 17:33:32 UTC 
*Magnitude 6.6 EL SALVADOR 2001 February 13 14:22:05 UTC
Ville Wallenius

**Ville ”Wille W.” Wallenius** on suomalainen kitaristi. Hän vaikutti power metal -yhtye Twilightningissa.

## Diskografia
### Albumit
*Delirium Veil (2003)
*Plague-House Puppet Show (2004)
*Bedlam (2006)
*Swinelords (2007)

## Aiheesta muualla
* Ville Walleniuksen kotisivu 
* 
*
Oksaloetikkahappo

**Oksaloetikkahappo** (C4H4O5) on ketodikarboksyylihappoihin kuuluva orgaaninen yhdiste. Oksaloetikkahappo on välituote useissa biokemiallisesti tärkeissä reaktioissa.

## Sitruunahappokierto
Sitruunahappokierron ensimmäisessä vaiheessa oksaloetikkahappo ja asetyylikoentsyymi-A reagoivat sitraattisyntaasientsyymin katalysoimana muodostaen sitruunahappoa. Reaktiossa asetyyliryhmä siirretään oksaloetikkahapon ketonihiileen ja karbonyyliryhmä pelkistetään hydroksyyliryhmäksi. Oksaloetikkahappoa muodostuu sitruunahappokierron kymmenennessä vaiheessa, kun omenahappo dehydrataan malaattidehydrogenaasientsyymin avulla.

## Glukoneogeneesi
Glukoneogeneesin ensimmäisessä vaiheessa palorypälehappo muutetaan oksaloetikkahapoksi. Reaktio kuluttaa ATP-molekyylin ja sitä katalysoi pyruvaattikarboksylaasientsyymi. Glukoneogeneesin toisessa vaiheessa oksaloetikkahappo muutetaan fosfoenolipalorypälehapoksi. Reaktiossa tarvittava energia saadaan hydrolysoimalla yksi gyanosiinitrifosfaatin korkeaenergiainen fosfaattiryhmä. Reaktiossa muodostuu lisäksi hiilidioksidia ja guanosiinidifosfaattia. Reaktiota katalysoi fosfoenolipyruvaattikarboksikinaasi.

## Asparagiinihapon biosynteesi
Eliöt voivat tuottaa aminohappo asparagiinihappoa oksaloetikkahaposta. Asparagiinihappoa syntyy, kun oksaloetikkahappo ja glutamiinihappo reagoivat. Reaktio on transaminaatioreaktio ja sitä katalysoi eräs transaminaasien luokkaan kuuluva entsyymi, aspartaattiaminotransferaasi. Koentsyyminä toimii pyridoksaalifosfaatti.

## Lähteet

## Aiheesta muualla
*Kyoto Encyclopedia of Genes and Genomes (KEGG): Oxalacetic acid 
*ChemBlink: Oxalacetic acid
Titanica

**Titanica** on vuonna 1995 ilmestynyt dokumenttielokuva tutkimusmatkasta Atlantin pinnan alle etsimään Titanicia. Eloonjääneet kertovat Titanicin onnettomuudesta omia kokemuksiaan, myös ennennäkemättömiä kuvia Titanicista.

## Aiheesta muualla
* 
*
Heikki Pöyhiä

**Heikki ”H.M.I.” Pöyhiä** (s. 1981 Vantaa) on suomalainen muusikko ja näyttelijä.

Pöyhiä lauloi kolme albumia julkaisseessa imatralaisessa power metal -yhtye Twilightningissa. Vuonna 2008 hän vieraili kitaristi Timo Tolkin kolmannella sooloalbumilla nimeltä *[[Saana – Warrior of Light Part I – Journey to Crystal Island]]*. Tämän lisäksi Pöyhiä on laulanut metalliksi sovitettuja virsiä Metallimessu-albumilla. Vuonna 2007 hän liittyi R.O.C.K.-nimiseen rockyhtyeeseen, joka julkaisi ensimmäisen singlensä *Here Comes The Music,* ja yhtyeen debyyttialbumi *Mirror Ball & Red Lights* julkaistiin maaliskuussa 2011. Pöyhiä kuuluu myös imatralaisiin Riverdog Samson- ja George Cloudy -yhtyeisiin.

Pöyhiä on näytellyt useissa Teatteri Imatran ja Kruununpuiston kesäteatterin tuotannoissa. Vantaalla syntynyt, Joutsenossa kasvanut ja myöhemmin Imatralle asettunut Pöyhiä esiintyy Marko Auvisen ohjaamassa *Etelä-Karjalan miehet* -henkilökuvadokumentissa (2017).

## Diskografia
### Twilightning
* 
* 
* 
* 

### Timo Tolkki
* 

### R.O.C.K.
* 

### Riverdog Samson
* 
* 

### George Cloudy
* 
* 

## Lähteet

## Aiheesta muualla
* 
*
Jukka Karinen

**Jukka Karinen** (s. 1983) on suomalainen kosketinsoittaja. Tällä hetkellä (joulukuu 2009) hän soittaa power metal -yhtye Thunderstonessa sekä Status Minorissa.

## Diskografia
### Thunderstone
* Dirt Metal (2009)

### Status Minor
* 01/2006 (EP) (2006)
* The Sun (EP) (2007)
* Blinded (single) (2007)
* Dialog (2009)